༈ རྒྱལ་ཀུན་གསང་གསུམ་འཁོར་ལོའི་གན་མཛོད་ནས། །རྨད་བྱུང་འཕྲིན་ལས་
ཡིད་བཞིན་དབང་གི་རྒྱལ། །རིས་མེད་འགྲོ་བ་ཀུན་ལ་འཇུག་པའི་རྫས། །རྒྱ་མཚོའི་
རླབས་ལྟར་ཡོལ་བ་མེད་གྱུར་ཅིག །ཁྱད་པར་སངས་རྒྱས་གཉིས་པ་པདྨ་འབྱུང༌། །
བདེ་ཆེན་གར་གྱི་ཉམས་ལྡན་བཀའ་བརྒྱད་ལྷ། །སྟོང་ཉིད་སྙིང་རྗེའི་རང་གཟུགས་
31

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཞ༽
གནམ་ཞལ་ཡུམ། །རྩ་གསུམ་ཐུགས་རྗེའི་དངོས་གྲུབ་ཆར་ལྟར་ཕོབ། །སྐྱབས་མཆོག་
ཀུན་འདུས་མཁྱེན་བརྩེ་ནུས་པའི་སྨན། །སྣ་ཚོགས་ཐབས་ཀྱི་རོ་ནུས་ལེགས་བསྡེབས་
པས། །མཁའ་མཉམ་རིགས་དྲུག་སེམས་ཅན་མ་ལུས་པའི། །སྡུག་བསྔལ་གསུམ་གྱི་
ནད་ཀུན་དྲུངས་འབྱིན་ཤོག །རང་བདེ་དམན་ལམ་ཞི་བའི་ཆུ་འཛིན་ཀུན། །རབ་
དཀར་ལྷག་བསམ་རླུང་(༢༤ན)གིས་མཐར་བསྐྲད་ནས། །ཚོགས་གཉིས་མཁའ་ལ་སྐུ་
གསུམ་ཉི་མོར་བྱེད། །དོན་གཉིས་སྣང་བ་རྒྱས་པའི་དཔལ་ཐོབ་ཤོག །དཀོན་ཅོག་
རིན་ཅེན་གསུམ་གྱི་བདེན་པའི་མཐུས། །རྣམ་དཀར་འཕྲིན་ལས་སྤེལ་བའི་རིག་པ་
འཛིན། །འདི་ཕྱིའི་ལེགས་ཚོགས་མདུན་མ་ལྷུན་གྲུབ་པར། །སྨོན་ལམ་ཡོངས་འདུ་
གཡུར་དུ་ཟ་གྱུར་ཅིག །རེ་ཞིང་བལྟོས་བྱར་གྱུར་པའི་སྐྱེ་བོ་ཀུན། །སྲིད་ཞིའི་རྒྱ་མཚོ་
ཆེ་ལས་རབ་བསྒྲལ་ནས། །ཕན་དང་བདེ་བའི་འབྱུང་གནས་སངས་རྒྱས་ཀྱི། །གོ་
འཕང་རིན་ཅེན་གླིང་དུ་བགྲོད་གྱུར་ཅིག །སྨོན་ལམ་ཚིགས་བཅད་མ་འདི་ལྟ་བུ་ཞིག་
དགོས་ཞེས་འབྲི་གུང་པའི་ཆོས་བརྒྱུད་འཛིན་པ་རིག་འཛིན་དཀོན་ཅོག་འཕྲིན་ལས་
ཀྱིས་སྐུལ་བའི་ངོར་ཟ་ཧོར་གྱི་བནྡེས་བྲིས། །།